Spørsmålet om Westarfolda står også sentralt i boken (2022) av Frian Årsnes (1962–2022). Han viser til at Snorre omtaler en deling av Vestfold mellom Halvdan Svarte og halvbroren Olav Geirstadalv, der Halvdan fikk den østlige delen og Olav den vestlige. Ifølge Årsnes gir det mye mer mening om man legger til grunn at det var den tids store Westarfolda som ble delt, ikke det langt mindre området som i dag bærer navnet Vestfold. I så fall kan det være rett det som enkelte historikere tidligere har foreslått – at slaget i Hafrsfjord i virkeligheten var en kamp mellom to grener av samme ætt.